Vannak gólyák, akiknek soha semmi sem elég. Ez a jószág például Darnózseliből indult (Mosonmagyaróvár és Lipót között), és 9000 kilométert megtéve, meg sem állt Dél-Afrikáig.

A Fertő-Hanság Nemzeti Park szerint mindenképpen rekordtáv. A méretes madárról azt kell tudni, hogy 2012-ben fiókaként került rá gyűrű. Most meg, vagyis "január 4-én látták Great Kei (Fort Warden Farm) közelében.

Napra pontosan 5 évvel a gyűrűzést követően fészkelőként azonosították Hegyétén (Kutniky, Szlovákia). Gyűrűzője Széll Péter barátunk volt, aki sajnos nem érhette meg, hogy megtudhassa hová jár telelni az általa jelölt madár. 9003 megtett kilométerrel ez a gólya tartja a távolsági rekordot."

A gólyának ezúton is gratulálunk, és szívből reméljük, egyszer még visszatér Darnózselibe.